דייוויד בורטקה

דייוויד מייקל בורטקה (באנגלית: David Michael Burtka; נולד ב-29 במאי 1975) הוא שחקן קולנוע וטלוויזיה ושף אמריקאי, הידוע בעיקר בשל היותו בן-זוגו של ניל פטריק האריס, עימו התחתן ב-2014. בורטקה נולד בדירבורן, מישיגן, בנם של דבורה א. זייג'אס (נפטרה ב-2008) ודניאל בורטקה. הוא ממוצא פולני. הוא גדל בקנטון (אנ'), מישיגן, וסיים את לימודיו בבית הספר התיכון סאלם ב-1993. הוא למד משחק במרכז אינטרלוכן לאמנויות (אנ') וסיים תואר ראשון באוניברסיטת מישיגן. לאחר מכן, המשיך ללמוד בסטודיו וויליאם אספר (אנ'). הופעת הבכורה הטלוויזיונית של בורטקה הייתה בשנת 2002, עם תפקיד אורח ב-"הבית הלבן". לאחר מכן היו לו מספר הופעות אורח בסדרה "ג'ורדן (אנ')". על במת ברודוויי בורטקה הופיע לראשונה בשנת 2003, בתפקיד "טולסה" בהפקה מחודשת של המחזמר "ג'יפסי (אנ')" בכיכובה של ברנדט פיטרס. הוא גילם את תפקיד "הילד" בבכורה האמריקאית של "The Play About the Baby" מאת אדוארד אלבי, הופעה עליה זכה בפרס קלרנס דרוונט (אנ') לשנת 2001 עבור השחקן המבטיח. בשנת 2004, בורטקה החל לגלם את דמותו של מאט במחזמר המין הנגדי (אנ') שעלה לראשונה בסן פרנסיסקו, תפקיד אותו שב לגלם בהפקה נוספת, שעלתה בקיץ 2006 בחוף המזרחי. בורטקה הופיע בשבעה פרקים של הסיטקום "איך פגשתי את אמא", בו גילם את דמותו של סקוטר, חבר לשעבר של לילי אלדרין (אליסון הניגן) שעדיין לא התגבר על הפרידה. כמו כן, בורטקה הופיע בתפקיד עצמו בסרט הקולנוע "הרולד וקומר 3: חוגגים את חג המולד (אנ')" לצידו של ניל פטריק האריס. בורטקה כיכב בסרט Annie and the Gypsy משנת 2013 של Osiris Entertainment,‏ וכן בסרט Dance Off משנת 2014.‏ בורטקה חזר לברודוויי בקומדיה It Shoulda Been You אותה ביים דייוויד הייד פירס. בהצגה, שהועלתה בסוף אפריל 2015, הוא קיבל על עצמו את התפקיד של ארוס קתולי של כלה יהודייה, אותה גילמה סיירה בוגס, שביום חתונתה החבר לשעבר שלה מופיע במפתיע. בין השחקנים הנוספים בהצגה: טיין דיילי והרייט האריס. בורטקה נמצא במערכת יחסים רומנטית עם השחקן ניל פטריק האריס מאז אפריל 2004. האריס נהג להתייחס לבורטקה כ"חצי הטוב שלי" ו"שף מדהים". שישה חודשים לאחר ההופעה הראשונה של בורטקה בסדרה "איך פגשתי את אמא" (עונה 1, מאי 2006), עלו טענות שהשחקן קיבל את התפקיד רק בגלל מערכת היחסים שלו עם האריס - אחד מכוכבי התוכנית. ספקולציות סביב הטענות הובילו בסופו של דבר את האריס להודות בפומבי שהוא עצמו הומוסקסואל בכתבת שער במגזין People Weekly. בורטקה עצמו מעולם לא הגיב בפומבי לטענות, אם כי מאוחר יותר האריס פרסם שהוא וברטקה עוברים לגור יחד. בורטקה והאריס השתתפו בטקס פרסי האמי בספטמבר 2007 כזוג שזכה להכרה ציבורית גלויה בפעם הראשונה, הופעה שעליה האריס שוחח מאוחר יותר בתוכנית "המופע של אלן דג'נרס". אמה של בורטקה נפטרה מסרטן במאי 2008. ב-4 בפברואר 2009, בורטקה והאריס הופיעו לראשונה על הבמה ביחד, ושרו דואט מהמחזמר רנט במהלך אירוע התרמה למרכז קהילתי להט"בי בניו יורק. בורטקה והאריס הפכו להורים לתאומים גדעון סקוט והארפר גרייס, שנולדו באוקטובר 2010, לאחר הליך פונדקאות. למרות שאינו האב הביולוגי, לבורטקה יש ילדים גם ממערכת יחסים קודמת, עם ליין ג'אנגר (אנ'), שגם הם נולדו באמצעות פונדקאית. לאחר שבמדינת ניו ירק עבר "חוק השוויון בנישואים" ב-24 ביוני 2011, הודיעו בורטקה והאריס על אירוסיהם, וציינו שהם מאורסים מזה כחמש שנים, אך שמרו על כך בסוד עד אשר נישואים של זוגות מאותו המין יהפכו לחוקיים במדינתם. לדברי האריס, בורטקה פרש מקריירת המשחק שלו על מנת להפוך לשף מקצועי. הוא סיים את לימודיו במכללת לה קורדון בלו לקולינריה בפסדינה בקיץ 2009; לאחר מכן, הוא החל לנהל חברת קייטרינג בלוס אנג'לס שאותה כינה "Gourmet M.D.". עם זאת, בורטקה המשיך לשחק לאחר מכן באופן מקצועי, בין השאר בהפקת It Shoulda Been You (אנ') בברודוויי ב-2015. ספר הבישול הראשון של בורטקה, Life is a Party, אוסף של מתכונים וטיפים לאירוח, יצא לאור באפריל 2019. מדיה וקבצים בנושא דייוויד בורטקה בוויקישיתוף דייוויד בורטקה, ברשת החברתית אקס (טוויטר) דייוויד בורטקה, ברשת החברתית אינסטגרם דייוויד בורטקה, במסד הנתונים הקולנועיים IMDb (באנגלית) דייוויד בורטקה, באתר AllMovie (באנגלית) דייוויד בורטקה, במסד הנתונים הקולנועיים KinoPoisk (ברוסית) "Obituary » Michigan Death Notices » from Michigan.com . . ". michigan.com. נבדק ב-2015-04-24. Administrator. "Famous Polish Americans". polishyoungstown.com. נבדק ב-2015-04-24. "Annie and the Gypsy". אורכב מ-המקור ב-2014-09-08. נבדק ב-2013-02-08. "Platinum the Dance Movie (2014)". IMDb. נבדק ב-2020-04-14. BWW News Desk. "Tyne Daly, Harriet Harris, Sierra Boggess, Lisa Howard, David Burtka & More Will Star in David Hyde Pierce-Helmed IT SHOULDA BEEN YOU on Broadway; Opens April 14". BroadwayWorld.com. נבדק ב-2015-04-24. "15 Questions with Neil Patrick Harris". "US Weekly". 18 בפברואר 2008. {{cite journal}}: (עזרה); Cite journal requires |journal= (עזרה) canada.com October 24, 2006 (2006-10-24). "O.C. stars hit T.O". Canada.com. אורכב מ-המקור ב-2011-07-23. נבדק ב-2010-09-15. Fabien Montique (26 ביולי 2007). "Neil Patrick Moves In With Boyfriend!". theBosh.com. אורכב מ-המקור ב-2007-10-12. נבדק ב-2007-09-07. {{cite web}}: (עזרה) Thomson, Katherine (2007-09-13). "Watch: Neil Patrick Harris Tells Ellen About Going To The Emmys Since Coming Out". The Huffington Post. WENN. "Harris' Tribute To Boyfriend's Late Mother". contactmusic.com. נבדק ב-2015-04-24. "David Burtka on Twitter". Twitter. נבדק ב-2015-04-24. Dulin, Dann. "David Burtka: Cover Story". 5 April 2014. aumag.org. נבדק ב-2018-05-11. Published Saturday, Jun 25, 2011, 1:42pm EDT (2011-06-25). "Neil Patrick Harris announces secret engagement". Digitalspy.com. נבדק ב-2011-11-16.{{cite web}}: תחזוקה - ציטוט: multiple names: authors list (link) Neil Patrick Harris talks Thanksgiving on The Late Late Show. נבדק ב-2011-11-16. ""It Shoulda Been You" official broadway site". אורכב מ-המקור ב-2015-04-07. נבדק ב-2015-04-04. Vora, Shivani (2019-06-14). "How Neil Patrick Harris and David Burtka Spend Their Sundays". The New York Times. ISSN 0362-4331. נבדק ב-2019-06-16. Breznican, Anthony (26 ביוני 2020). "Watch the Celebrity-Filled Fan-Film Version of The Princess Bride". Vanity Fair. נבדק ב-26 ביוני 2020. {{cite web}}: (עזרה)